Lisboa non foi a única cidade portuguesa afectada pola catástrofe. Todo o sur de [E1]Portugal, en particular o Algarve, foi afectado e a destrución foi xeneralizada. As ondas de choque do sismo foron sentidas por toda Europa e norte de África. Os mareos causados polo movemento tectónico varreron desde o norte de África ata o norte de Europa, en particular ata Finlandia e a través do Atlántico, afectando lugares tan distantes como Martinica e Barbados.
O sismo fíxose sentir na mañá do 1 de novembro de 1755, día que coincide coa festividade do Día de Todos os Santos. O epicentro non se coñece con exactitude, e hai varios sismólogos que proponen localizacións distantes de centos de quilómetros.